
PARLAMENTUL ROMÂNIEI

	Comisia pentru agricultură, silvicultură, industrie alimentară şi servicii  specifice
	                                                                                            Data, 20.11.2002

                                                                                            Nr.24/402


 R A P O R T 
asupra proiectului de Lege pentru aprobarea Ordonanţei de urgenţă a Guvernului nr.139/2002 privind desfiinţarea Societăţii Naţionale „Cai de rasă” S.A. şi preluarea patrimoniului acesteia de către Regia Naţională a Pădurilor


Comisia pentru agricultură, silvicultură, industrie alimentară şi servicii specifice a fost sesizată în fond, spre dezbatere şi avizare în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.139/2002 privind desfiinţarea Societăţii Naţionale „Cai de rasă” S.A. şi preluarea patrimoniului acesteia de către Regia Naţională a Pădurilor, transmis cu adresa nr.556 din 5 noiembrie 2002.


La întocmirea raportului, Comisia a avut în vedere avizul Consiliului Legislativ şi avizul Comisiei juridice, de disciplină şi imunităţi.


Proiectul de ordonanţă de urgenţă are ca obiect de reglementare desfiinţarea Societăţii Naţionale „Cai de rasă” – S.A. şi preluarea patrimoniului acesteia de către Regia Naţională a Pădurilor, în scopul redresării gestionării patrimoniului genetic naţional cabalin, proprietate publică a statului şi al eficientizării şi rentabilizării activităţii de creştere a cabalinelor. 

Proiectul de Lege pentru aprobarea Ordonanţei de urgenţă a Guvernului nr.139/2002 privind desfiinţarea Societăţii Naţionale „Cai de rasă” S.A. şi preluarea patrimoniului acesteia de către Regia Naţională a Pădurilor face parte din categoria legilor organice, potrivit prevederilor art.72 din Constituţie.

La dezbaterea proiectului au participat ca invitaţi, în conformitate cu prevederile art.51 şi 52 din Regulamentul Camerei Deputaţilor: Ovidiu Ionescu  - secretar de stat în Ministerul Agriculturii, Alimentaţiei şi Pădurilor şi Lucian Blaga – director general al Regiei Naţionale „Cai de Rasă” – S.A.

La lucrările comisiei au fost prezenţi toţi cei 32 de deputaţi.

Raportul comisiei a fost adoptat cu 3 voturi împotrivă din voturile celor prezenţi, în şedinţa din 20.11.2002.

În urma dezbaterii, Comisia propune admiterea cu modificări a proiectului de lege.
I. Amendamente admise

În urma dezbaterii, Comisia propune adoptarea proiectului de lege cu următoarele amendamente: 

	Nr. Crt.
	Text iniţial


	Text propus de Comisie 

(autorul amendamentului)
	Motivarea 

propunerii amendamentelor

	0
	1
	2
	3

	1. 
	
	Articol unic. – Se aprobă Ordonanţa de urgenţă a Guvernului nr.139/2002 privind desfiinţarea Societăţii Naţionale „Cai de rasă” S.A. şi preluarea patrimoniului acesteia de către Regia Naţională a Pădurilor, publicată în Monitorul Oficial al României, Partea I, nr.786 din 29 octombrie 2002, cu următoarele modificări şi completări:  
	Ca urmare a modificărilor survenite în textul legii.

	2. 
	Art.14. –

   „Art.51. :

  ----------------------------------------------

   b) stabilirea, în raport cu cerinţele crescătorilor, a profilului secţiilor sale,  pe termen scurt, mediu şi lung, menţinând rasele de importanţă ca depozite de gene;

  ----------------------------------------------

   
	La art.14, lit.b) de la art.51 se modifică şi va avea următorul cuprins:

  Art.14

    „Art.51”

---------------------------------------------------

   b) stabilirea profilului secţiilor sale,  pe termen scurt, mediu şi lung, menţinând rasele de importanţă ca depozite de gene;

-----------------------------------------------------

Deputat: Ştefan Popescu Bejat – PD

Deputat: Alexandru Pereş - PD
	Pentru concizia exprimării.



Comisia a propus aprobarea proiectului cu 3 voturi împotrivă.






Preşedinte,








Secretar,



       
          

Ioan BÂLDEA 







Victor NEAGU

Întocmit: Experţi parlamentari


  Aneta Barbu

  Anton Păştinaru

